ຊາວອາເມຣິກັນ ຫັນໄປໃຊ້ ຢາປົວໂຣກເອດສ໌ ເພື່ອປ້ອງກັນລ່ວງໜ້າ (ເບິ່ງວີດີໂດພາສາລາວ/ອັງກິດ)
ການຄົ້ນຄວ້າພົບວ່າ ຢາທີ່ໃຊ້ປົວຄົນເຈັບທີ່ຕິດເຊື້ອໄວຣັສ HIV ນັ້ນ ຍັງສາມາດໃຊ້ໃນການປ້ອງກັນການຕິດເຊື້ອດັ່ງກ່າວ ແກ່ຄົນທີ່ມີສຸຂະພາບດີອີກດ້ວຍ.
ການສຶກສາຄົ້ນຄວ້າໃໝ່ຢູ່ອາຟຣິກາ ໄດ້ຢືນຢັນວ່າ ຢາທີ່ກິນເມັດນຶ່ງຕໍ່ມື້ທີ່ໃຊ້ປົວຄົນເຈັບ ທີ່ຕິດເຊື້ອໄວຣັສ HIV ທີ່ພາໃຫ້ເປັນໂຣກເອດສ໌ນັ້ນ -ຍັງສາມາດໃຊ້ໃນການປ້ອງກັນການ ຕິດເຊື້ອເອັສໄອວີ ແກ່ພວກຄົນທີ່ມີສຸຂະພາບດີເຊັ່ນກັນ ຜູ້ສື່ຂ່າວວີໂອເອ Derek Henkle ມີເລື້ອງລາວຂອງຊາຍໜຸ່ມຜູ້ນຶ່ງ ທີ່ເຊື່ອວ່າການໃຊ້ຢາດັ່ງກ່າວ ອາດໄດ້ຊ່ວຍປ້ອງກັນບໍ່ໃຫ້ ລາວຕິດເຊື້ອ HIV ກໍໄດ້ ຊຶ່ງວັນນະສອນຈະນໍາມາສະເໜີທ່ານໃນອັນດັບຕໍ່ໄປ ສໍາລັບທ້າວ James Krellenstein (ເຈັມສ໌ ແຄຣລເລິນສຕາຍ) ຊາວນີວຢອກ ຄົນນີ້ ການຕໍ່ສູ້ຕ້ານເຊື້ອເອັຈໄອວີ HIV ແລະ ໂຣກເອດສ໌ນັ້ນ ບໍ່ມີແຕ່ຢູ່ໃນທິດສະດີເທົ່ານັ້ນ ເມື່ອໝໍ່ໆມານີ້ທ້າວ Krellenstein ອາຍຸ 20 ປີ ຊຶ່ງຍັງບໍ່ເຖິງກະສຽນທີ່ຈະຊື້ເຫລົ້າດື່ມ ຢ່າງຖືກຕ້ອງຕາມກົດໝາຍໄດ້ຢູ່ໃນອາເມຣິການັ້ນ ໄດ້ມີປະສົບປະການທີ່ໜ້າຢ້ານກົວ ອັນນຶ່ງ ຊຶ່ງໄດ້ພາໃຫ້ລາວຕ້ອງໄປຊອກຫາການປິ່ນປົວຢ່າງຮີບດ່ວນ ເພື່ອປ້ອງກັນບໍ່ໃຫ້ ຕົນເອງຕິດເຊື້ອເອັຈໄອວີ ຄືລາວໄດ້ໄປມີເພດສໍາພັນກັບຜູ້ຊາຍດ້ວຍກັນ ໂດຍທີ່ບໍ່ໄດ້ ປ້ອງກັນຕົນເອງ ລາວລົມສູ່ຟັງວ່າ: ທ້າວ James ໄດ້ຮັບການປິ່ນປົວເວລານຶ່ງເດືອນ ໂດຍໃຊ້ຢາຂະໜານນຶ່ງ ທີ່ໃຊ້ຢາປ້ອງ ກັນເຊື້ອ HIV ເພື່ອບໍ່ໃຫ້ເຊື້ອໄວຣັສ ໄປໂຈມຕີ ແລະທໍາລາຍເຊລເມັດເລືອດຂາວໃນຮ່າງ ກາຍລາວ ແລະກໍບໍ່ໃຫ້ມີການແຜ່ເຊື້ອດັ່ງກ່າວຕໍ່ໄປ ນັກຄົ້ນຄວ້າດ້ານໂຣກເອດສ໌, ດຣ ແອນໂທນີ ໂຟຈີ (Dr Anthony Fauci) ເວົ້າວ່າ ວິ ທີການປິ່ນປົວແບບສຸກເສີນນີ້ ແມ່ນຈໍາເປັນຕ້ອງໄດ້ເຮັດຢ່າງໄວແລະໂດຍທັນທີ ເພື່ອລະງັບ ການຕິດເຊື້ອເອັຈໄອວີນັ້ນ ຊຶ່ງດຣ ໂຟຈີ ອະທິບາຍວ່າ: ພວກທ່ານໝໍທັງຫລາຍ ໄດ້ພາກັນໃຊ້ຢາປິ່ນປົວໂຣກເອດສ໌ນີ້ແລ້ວ ເພື່ອປ້ອງກັນການຕິດ ເຊື້ອເອັຈໄອວີ ຄືກັນກັບທີ່ເຈມສ໌ໄດ້ຮັບການປິ່ນປົວ-ຄືແບບວິທີປິ່ນປົວສຸກເສີນ ແຕ່ມາບັດນີ້ ການສຶກສາຄົ້ນຄວ້າ ໃໝ່ສາມບັ້ນ ໄດ້ຢືນຢັນໄດ້ວ່າຢາ Truvada -ຊຶ່ງເປັນຢາເມັດທີ່ປະ ສົມຢາຕ້ານໂຣກເອດສ໌ສອງຢ່າງ ອາດເປັນວິທີການປິ່ນປົວໄລຍະ ຍາວທີ່ມີປະສິດທິພາບເຊັ່ນກັນ ສໍາລັບຄົນທີ່ອາດຈະຖືກເຜີຍແບ ໃສ່ເຊື້ອ HIV ການສຶກສາຄົ້ນຄວ້າໃໝ່ເຫລົ່າ ນີ້ໄດ້ສຸມໃສ່ອັນທີ່ເອີ້ນກັນວ່າ ການປ້ອງກັນໂຣກເອດສ໌ ກ່ອນ ຖືກເຜີຍແບໃສ່ ຫລື Pre- Exposure Prophylaxis ຫລື ເອີ້ນຫຍໍ້ວ່າ PrEP ສໍາລັບຜູ້ທີ່ ມັກຮ່ວມເພດກັບເພດກົງກັນ ຂ້າມຢູ່ໃນທະວີບອາຟຣິກາ ມັນໄດ້ຢືນຢັນຜົນການສຶກສາ ຄົ້ນຄວ້າບັ້ນກ່ອນ ທີ່ໄດ້ສະແດງໃຫ້ເຫັນຜົນທີ່ຄ້າຍຄືກັນໃນໝູ່ພວກຜູ້ຊາຍກະເທີຍ ຫລືເປັນເກນັ້ນ ດຣ ເຣເມີນ ມາກຕິນສ໌ (Dr Raymond Martins) ນໍາພາຄລີນິກປົວໂຣກເອດສ໌ ທີ່ນະ ຄອນຫລວງວໍຊິງຕັນເວົ້າວ່າ ໃນຂະນະທີ່ການໃຊ້ຢາທີ່ວ່ານີ້ ປິ່ນປົວຄົນເຈັບທີ່ຕິດເຊື້ອ HIV ແລ້ວນັ້ນ ສາມາດຊ່ວຍປ້ອງກັນບໍ່ໃຫ້ພວກເຂົາເຈົ້ານໍາເອົາເຊື້ອໂຣກນີ້ ໄປແຜ່ຜາຍໃສ່ຜູ້ອື່ນ ນັ້ນ, ຢາ PrEP ກໍຍັງເປັນເຄື່ອງມືທີ່ມີຄຸນຄ່າ ເພື່ອຊ່ວຍປົກປ້ອງພວກຄົນທໍາມະດາ ບໍ່ໃຫ້ ຕິດເຊື້ອໄວຣັສນີ້ໄດ້ອີກ ດຣ ເຣເມີນ ມາກຕິນສ໌ ກ່າວວ່າ: ພວກນັກຄົ້ນຄວ້າເວົ້າວ່າ ການໃຊ້ຢາ PrEP ໃຫ້ໂອກາດໃນການປ້ອງກັນການຕິດເຊື້ອໄດ້ ໃນລະຫວ່າງ 62 ຫາ 73 ເປີເຊັນ ແຕ່ວ່າ ໃນຂະນະທີ່ຢາເຫລົ່ານີ້ມີປະສິດທິພາບສູງ ແຕ່ມັນກໍຍັງແພງຫລາຍ ບໍລິສັດ Gilead ໄດ້ຕົກລົງທີ່ຈະເອົາຢານີ້ເຂົ້າໄປໃສ່ນໍາຄັງປາຕັງຢາຂອງສະຫະປະຊາຊາດ (UN Medicines Patent Pool) ຊື່ງຈະອໍານວຍໃຫ້ຢາຕ້ານໂຣກເອັສນີ້ ໄດ້ຮັບການຜະ ລິດ ໃຫ້ເປັນຢາປະເພດທີ່ມີໄວ້ຂາຍທົ່ວໄປ ໃຫ້ຄົນໄດ້ໃຊ້ໃນໂລກພວມພັດທະນາ ສໍາລັບ ທັງການປ້ອງກັນລ່ວງໜ້າແບບ PrEP ແລະການປິ່ນປົວພວກທີ່ຕິດເຊື້ອໄວຣັສ ເອັຈໄອວີ ແລ້ວ ຢູ່ໃນສະຫະລັດນີ້ ບໍລິສັດ Gilead ເວົ້າວ່າ ເມື່ອໃດອົງການຄຸ້ມຄອງອາຫານ ແລະຢາ ອະນຸມັດໃຫ້ໃຊ້ຢານີ້ໄດ້ແລ້ວ ທາງບໍລິສັດກໍອາດຈະເຮັດໃຫ້ຢາ PrEP ມີໄວ້ບໍລິການໂດຍ ຜ່ານໂຄງການນຶ່ງ ທີ່ຊ່ວຍຜູ້ທີ່ບໍ່ສາມາດຊື້ຢາຕາມໃບສັ່ງນັ້ນ ໃຫ້ຊື້ຢານີ້ໄດ້ ຢານີ້ ຈະຖືກຜະລິດໃຫ້ເປັນຢາທີ່ມີຫຍີ່ຫໍ້ຢູ່ໃນສະຫະລັດ,ຊຶ່ງຈະສີ້ນເປືອງຄ່າໃຊ້ຈ່າຍປະ ມານ 1,500 ໂດລາຕໍ່ເດືອນ ເລື້ອງຂອງທ້າວ James Krellenstein ບໍ່ແມ່ນກໍລະນີພິເສດ ລາວເປັນພຽງສ່ວນນຶ່ງ ຂອງປະຊາກອນອາເມຣິກາທີ່ມີການຕິດເຊື້ອເອັຈໄອວີ ຫລາຍຂຶ້ນນັບມື້ ສູນຄວບຄຸມແລະປ້ອງກັນພະຍາດຂອງສະຫະລັດປະເມີນວ່າ ພວກຜູ້ຊາຍທີ່ເປັນເກມັກ ຮ່ວມເພດກັບຜູ້ຊາຍດ້ວຍກັນ ຫລືຮ່ວມເພດກັບຜູ້ຍິງນໍາ ຊຶ່ງກວາມເອົາພຽງແຕ່ 4 ເປີ ເຊັນຂອງພົນລະເມືອງຜູ້ຊາຍໃນສະຫະລັດນັ້ນ ມີໂອກາດທີ່ຈະຕິດເຊື້ອເອັຈໄອວີ ເຖິງ 44 ເປີເຊັນ ຫລາຍກວ່າພວກຜູ້ຊາຍທີ່ມີເພດສໍາພັນກັບເພດກົງກັນຂ້າມ ນາຍແຄຣລເລິນ ສຕາຍ ເວົ້າວ່າ: ເຖິງແມ່ນວ່າ ຢາ PrEP ຈະມີຜົນປະໂຫຍດກໍຕາມ, ພວກນັກຊ່ຽວຊານດ້ານການແພດ ບາງຄົນເປັນຫ່ວງວ່າ ການມີຢານີ້ໃຊ້ອາດຈະພາໄປສູ່ການລະເຫລີງໃນການໃຊ້ຖົງຢາງ ອານາໄມ ທ່ານ ໄບຣເອິນ ມີລເລີ (Brant Miller) ກໍຄື ນັກເຄື່ອນໄຫວຕ້ານໂຣກ ເອດສ໌ຜູ້ອື່ນໆ ເວົ້າວ່າລາວມີແຜນທີ່ຈະສືບຕໍ່ຊຸກຍູ້ຢ່າງຕັ້ງໜ້າ ໃຫ້ໃຊ້ຖົງຢາງອານາໄມ ລາວກ່າວວ່າ: “ ” ທ້າວ James Krellenstein ເວົ້າວ່າ ລາວຮູ້ສຶກວ່າເປັນບຸນຄຸນ ອັນໃຫຍ່ຫລວງ ທີ່ໄດ້ພົບກັບທ່ານໝໍຜູ້ນຶ່ງ ທີ່ໄດ້ວາງຢາຕ້ານ ໂຣກເອດສ໌ ຫລືanti-retrovirals ໃຫ້ລາວ ແລະລາວໃຫ້ເຄຣດີດຢາພວກນີ້ ວ່າເຮັດໃຫ້ລາວ ປອດເຊື້ອເອັຈໄອວີຢູ່ຕໍ່ມາ ລາວໄດ້ເປີດເວັບໄຊນຶ່ງ ທີ່ມີຊື່ວ່າ: PEPNow org ທີ່ເຊື່ອມຕໍ່ໃສ່ ຜູ້ທີ່ຊອກຫາການປິ່ນປົວ ນໍາພວກທ່ານໝໍ ທີ່ສາມາດຊ່ວຍພວກເຂົາເຈົ້າໄດ້ ສ່ວນ ດຣ ເຣເມີນ ມາກຕິນສ໌ ນັ້ນ ກ່າວວ່າ: ກໍຄືທາງເລືອກ ທີ່ທັງພວກທ່ານໝໍ ແລະຄົນເຈັບ ຕ່າງກໍຫວັງວ່າ ຢາເມັດສີຟ້ານ້ອຍໆນີ້ ຖ້າກິນເປັນປະຈໍາທຸກວັນແລ້ວ ຈະກາຍເປັນໂຕປ່ຽນເກມ ໃນການຕໍ່ສູ້ຂອງໂລກ ເພື່ອເຮັດໃຫ້ການແຜ່ລະບາດຂອງໂຣກເອດສ໌ ໝົດໄປນັ້ນ <p> <param name="name" value="single1" /> <param name="allowfullscreen" value="true" /> <param name="allowscriptaccess" value="always" /> <param name="wmode" value="transparent" /> <param name="flashvars" value="file= http://www voanews com/MediaAssets2/lao/2011_08/CN%20HIV%20Prevention%20Drug mp4&backcolor=7FA3BD&frontcolor=FFFFFF" /> <param name="bgcolor" value="#ffffff" /> </object>